
*प्रस्तावना*

परमपिता परमेश्वर की कृपा,आशीर्वाद स्वरुप जो भाव ह्रदय में विद्यमान थे प्रेरणा स्वरुप उन भाव को इस उपन्यास कथा,कथानक और पात्रों के माध्यम से दर्शाने की चेष्टा है। 

ये उपन्यास कुछ ऐसे युवाओं के संघर्ष और आकांक्षाओं पर आधारित है जो समाज और सामाजिक कुरीतिओं से परे सामजिक समरसता का ख्वाब देखते हैं। 

हमारा जीवन ये समाज एक दायरे में बंधा है ,अमीरी -गरीबी,जाती,वर्ग,समुदाय, मजहब जैसे कई ऐसे दायरे हैं जो तैं मानक पर आधारित है।

 किंतु इस कहानी में नायक के मन में उठने वाले भाव, तरंगे, प्रेम की लहरे इस समाज रूपी दायरे, बंधन से परे है जहाँ बोध है मनुष्यता, नैतिकता, समानता , न्याय जिसके लिए वे समाज से संघर्ष करते हैं। 

 क्या उनके सपने पूरे हुए ? क्या वो इस दायरे को तोड़कर आगे बढ़ पाए ?  क्या उनकी मंजिल मिल पाई ? इन सब सवालों के जबाब आपको इस उपन्यास को पढ़ने के बाद ही मिल पायेगा। 

निः सन्देह आप को ये कहानी अंदर से विचारों की एक नई पराकाष्ठा पे ले जाने वाली है, जहाँ प्यार है, तकरार है, रहस्य है, अपराध है, नाटक है, हास्य है, आंख में आंशूं भर देने वाली चिर करुण वेदना है।

 तो चलिए हम और आप अपने अपने तैं मानक पर आधारित वैचारिक संकीर्णता से बंधे,बंधन, दायरे को तोड़ सभ्य और उन्नत समाज की ओर बढ़ते हैं ।

  

 

1.

रमेश और मुकुल,इंदौर में एक ही कालेज से इंजीनियरिंग की पढ़ाई करते थे, दोनों में गहरी दोस्ती थी, एक साथ ही हॉस्टल के रूम पे रहते, इंजीनियरिंग के आखिरी सेमेस्टर के एक दिन पहले रात में रमेश,मुकुल से- बस बहुत हो गया भाई, लाइट बंद कर दे, तोंते की तरह रटने से कुछ नहीं होगा ,सुबह होते ही सब सफाचट हो जायेगा।

मुकुल- एक्जाम के एक दिन पहले ही तो किताब खोलता हूं वो भी न करूं तो कल एक्जाम हाॅल में बैठकर घंटा बजाउंगा?

रमेश- डरता क्यूं है, होगा जो होगा मेरा भी तो एक्जाम है, मुझे देखों कैसे टेन्सन फ्री हूं।

मुकुल- भाई तेरी तरह सब ग्यानी ना हो तो… हमारे तो पेंदे में ही छेंद है साला कुछ पल्ले ही नहीं पड़ता ।

रमेश- तेरे कहने का मतलब तू नालायक है,मेरी बात मान तुझे इक ज्ञान की बात बताता हूँ।

मुकुल- भाई तू अपना ज्ञान अपने पास ही रख, मुझे तो आज रात भर पढ़ना है ,कल का पेपर हो जाए समझो गंगा नहा लिये।

रमेश हँसते हुए- अपनी डिग्री को भी नहला देना उसके भी पाप धुल जायेंगे।

मुकुल ,उसकी बातों से उकताते हुए - भाई तू अपनी फिलोसोफी अपने पास रख मुझे पढ़ने दे अभी तो आधा भी नहीं पढ़ पाया, लिखूंगा क्या कुछ समझ में नहीं आ रहा।

रमेश ,मुकुल को चिढ़ाते हुए - तूने फिलोसोफी की बातें कर दी तो सुन, जिन्दगी न तो परीक्षा है और न ही क्वेश्चन पेपर, जिन्दगी तो एक कोरे कागज की तरह है, जिसमें हम अपने कर्म रूपी कलम से अपनी जिन्दगी की किताब लिखते है ,लेकिन तूने अपनी जिन्दगी की किताब के पन्नों में डर वहम लिख दिया है, और वहीं डर तेरा वजूद बन गया है, सोच क्या होगा अगर तू फेल हो जायेगा ?

मुकुल, झल्लाते हुए - घरवालों की लात पडे़गी और क्या ? पिताजी ताने दे दे कर मार डालेंगे, बर्बाद कर दिया सब पैसा नष्ट कर दिया ,मुँह दिखाने के लायक ना छोड़ा अभी तो फ़ोन से गोली दागते हैं फिर तो मेरे ऊपर एटम बॉम्ब ही गिरा देंगे।

रमेश,हँसते हुए - सर्वाइवल इज द फिटेस्ट, फिर तेरे अंदर एक नए साहस और आत्मविश्वास का जन्म होगा ।

मुकुल, गंभीर स्वर में- हे महाग्यानी! उसके बाद भी ड़र दूर न हुआ तो क्या फिर से पढ़ना पडेगा ?

रमेश ,मुकुल के मज़े लेते हुए - नहीं फिर चुल्लू भर पानी लेना और नाक में ड़ाल लेना शायद कुछ शर्म आ जाये ? 

मुकुल,किताब की ओर देखते हुए जैसे उसके कुछ पल्ले ही न पड़ रहा हो - अभी चुल्लू भर पानी नाक में ड़ाल कर देखता हूं शायद शर्म आ जाये और मै पास हो जाऊं ? 

रमेश,अपना हाँथ हवा में लहराते हुए - भगवान मूर्ख बना दे किसी को मगर मूढ़ न बनाए, बीच में रहने वाला इंसान कुछ न कर सके तुम्हारी तरह, फालतू की बातें ही करेगा।

मुकुल, रमेश को चिढ़ाते हुए - तू ये मत भूल सबसे सुन्दर कमसिन हसीना सीमा मेरी गर्लफ्रेन्ड है, खूबसूरत लड़कियों को तो हैंडसम लडके ही पसंद आते हैं।

रमेश - आजकल की लड़कियां कुत्तों की तरह दुम हिलाने वाले लड़कों को पसंद करती है, वो तुम पे तरस खाती है अभी उसकी चाकरी करना बंद कर दो, दूसरे दिन से घास भी नहीं ड़ालेगी।

मुकुल , सांसे भरते हुए - कोई हमें पल दो पल के लिए प्यार करले झूठा ही सही और हमें कौन सा उसके साथ जिंदगी गुजारना है,

तुम्हारे शब्दों में कहें तो कोरे कागज में कुछ प्यार मोहब्बत के रंग भर दे, जिंदगी वैसे ही कट जानी है, क्यूं न सही से ऐसे ही सही।

रमेश - भरो जो भरना है कल एक्जाम के बाद मैं तो शाम की ट्रेन पकड़कर सीधा अपने घर,  एक साल हो गए ,घर वालों से तो रोज ही फोन पर बातें हो जाती है लेकिन बचपन के साथ पढ़ने खेलने वाले...वो गांव की हरियाली ,,,अब तो लगता है हवा में उड़कर झट से पहुंच जाऊं।

मुकुल- इतनी भी जल्दी क्या ? घर तो हम भी जाएंगे पर तुमसे पार्टी लेकर ही जाएंगे ?

रमेश - बातें थी बातों का क्या, कुछ बातें ऐसे ही कह देता हूं।

मुकुल- याद करो वो वादे जो तुमने किये थे,  इस इतवार तुम पिला दो अगला इतवार हमारे नाम कर दो ...भाई महीने गुजर गये वो इतवार आया ही नहीं।

रमेश - जो याद रखना चाहिए वो तो याद रहता नहीं, दारू पिला दो।

मुकुल - प्रामिस तो प्रामिस है अब तुम मुकरना मत।

रमेश - ठीक है भाई पिलाउंगा ही नहीं नहलाउंगा भी शराब से लेकिन यहां नहीं घर पर।

मुकुल - देख भाई तू ज्यादा दिमाग न चलाया कर, पिलाना है या नहीं हां या ना में जवाब दे ? 

रमेश - अबे चुतिये सुन तो ले, बहन की शादी है, जी भर के पिलाउंगा देशी, ठर्रा, अंग्रेजी जो बोलेगा ? 

मुकुल - ऐसा क्या, तेरी बहन की शादी है और तू अब बता रहा है ? 

रमेश - बेटा बहन की शादी है मेरी नहीं, दो-तीन दिन पहले आजइयो, सुबह रोज दो पैग पीके काम पर लग जाना।

मुकुल, हंसने लगता है उसे हंसते देख कर रमेश भी हंसने लगता है।

मुकुल - कल की कल देखेंगे, जरूरी चीज तो याद ही कर ली , इतनी गहराई से कौन काॅपी चेक करता है, अंदर लिख देंगे कुछ भी ...लाइट ऑफ कर देता है ।दोनों एक ही बिस्तर पे अपना -अपना कोना पकड़ कर लेट जाते हैं ।

रमेश , हंसते हुए - सीमा और अपनी प्रेम कहानी ही लिख देना।

कुछ देर बाद रमेश मुकुल को हिलाते हुए सो गया क्या, साले भैंस की तरह जुगाली भरता है चल मुंह उधर कर बास आ रही है।

मुकुल ,औंधे मुंह लेटे-लेटे जंभाई लेते हुए - अभी कोई लड़की होती तो कुत्ते की तरह सूंघता, आह क्या खुशबू है।

रमेश - ये काम तू ही अच्छे से कर सकता है।

मुकुल -आशा राम है ज्ञान भी दे, भोग भी करे ।

रमेश - सच-सच बताना तू 20 पन्ने लिखता क्या है?

मुकुल - लिखना क्या है पहले लिया गया ज्ञान अब काम आ रहा है, 12वीं में जो वंडर आॅफ साइंस, काऊ का लेख रट्टा मारा था ,वो आज भी याद है, बस उसी को घुमा फिरा के लपेट देता हूँ ।

रमेश हंसते हुए - आज तू इस राज से पर्दा हटा ही दे ?

मुकुल -साइंस इस दा साइंस ...वी लिव इन दा होल साइंस ... ट्रंसफार्मा नीड ऐसी करंट ...मोटर नीड डीसी करंट, ऐसी करंट डीसी करंट बोथ अर इंटरचेंजिंग करंट।

रमेश, ठहाका लगाते हुए- बस बस आगे नहीं,चेक करने वाला BC और तू CC फूल साइंस।

2.

अगले दिन एक्जाम देने के बाद रमेश शाम की ट्रेन से घर निकल गया। चेहरे पे खुशी की लालिमा, मन में एक अजब सा उत्साह रमेश के चेहरे से साफ झलक रहा था ।

हो भी क्यूं ना आखिर एक साल बाद घर जा रहा था। ट्रेन की खिडकी के नजदीक बैठ कर ठंड़ी-ठंड़ी हवाओ को महसूस करते हुए घर की यादों में कहीं खो गया।

अपने बचपन के लगोटियां यार शिवपूजन और आरिफ के साथ कैसे स्कूल के दिनो में मस्ती किया करता था ।

रमेश बचपन मे ही बडी सैतानियां किया करता था। हमेशा कुछ ना कुछ उटपटांग हरकतें करता, कहीं किसी की किताब तो कभी किसी की पेन पेन्सिल छिपा देता।

बचपन से ही बड़ा बातूनी था, मार-पीट में भी कम ना था, बात-बात लड़ने पे उतारू हो जाता, जो लड़के बैर रखते मारने आते शिवपूजन और आरिफ ढ़ाल बन के खड़े हो जाते, मजाल क्या किसी की जो रमेश को हांथ भी लगा दे।

उपर से गांव के जमीदार ठाकुर साहब का लड़का एक अलग ही रौब रुआब, रुतबा , स्कूल भर में धाक थी।

रमेश भी दोस्ती यारी में कम ना था वो भी उतना ही स्नेह रखता कभी भी ऊंच-नीच का भाव मन में ना पनपने देता। एक जाति से चमार तो दूसरा मुसलमान लेकिन अपने ही जैसा समझता लोग भले ही कुछ भी कहें।

रमेश के चेहरे के भाव धीरे-धीरे बढ़ने लगे, माथे पे सिकन पड़ने लगी, सालों से दोनों  की कोई खोज-खबर नहीं, आरिफ के अब्बू की आर्थिक स्थिति अच्छी न होने से कई साल पहले अपने मामा के गांव में उन्ही के पास रहने चला गया था।

अब पता नहीं कहां होगा, करता भी तो क्या, उपर वाला सब को अमीर गरीब बनाये मगर किसी को सौतेली मां न दे।

आरिफ तीन साल का रहा होगा तभी उसकी अम्मी गुजर गई। गरीबी और मुफलिसी के चलते साल भर नीम हकीम ओझा की जड़ी-बूटी, झाड फूंक करवाते रहे फिर भी राहत ना मिली चारपाई पे पड़े पड़े ही आरिफ की अम्मी ने दम तोड़ दिया।

आरिफ के अब्बू ने दुधमूहे बच्चे की देखभाल के लिए दूसरी बार निकाह पढा, लेकिन वो सैतान की खाला उसे आरिफ फूटी आंख ना भाता ।

चैन से दो जून की रोटी भी ना खाने देती दिन भर सर पे सवार रहती, जानवरों जैसे सलूक करती, आरिफ के अब्बू साधारण स्वभाव के थे,मन मसोस के रह जाते,कौन इस छूत के मुंह लगे।

कपडे सिलने का काम करते थे उससे भी कुछ खास आमदनी ना हो पाती, समय बदलने के साथ लोगों का पहनावा भी बदलने लगा, नये ढंग के कपड़े सिलवाने लगे, इक्का दुक्का लोग महीने में सिलवा लेते तो सिलवा लेते, जमीन जायदाद के नाम पर बाबा आदम के जमाने का बना एक टूटा- फूटा मकान और घर के सामने ही एक छोटा सा खेत का टुकड़ा बचा था।

बड़ी मुश्किल से गुजर-बसर हो रहा था, उपर से दूसरी बीबी रूखशाना को भी चार बच्चे हो गये।

एक आदमी और इतने सारे लोगों का भार ना जीते बन रहा थ ना मरते, अंदर ही अंदर कुढ़ते रहते।

आरिफ के मामा मंसूर अली नेक दिल इंसान थे आरिफ को अपने साथ ले गये, शहर में मकैनिक का काम करते थे सोचा आरिफ को भी अपना हुनर सिखा कर खुद के पैरो पे खड़े होने लायक बना देंगे।

रमेश अपना बीता हुआ कल सोचते सोचते नीद की आगोश मे कब गया पता भी न चला, सुबह नीद स्टेशन पर आकर ही खुली।

रेवांचल का आखिरी स्टेशन और रमेश की मंजिल भी, ट्रेन यात्रियों से खचा-खच भरी थी। उतरने की जल्दी में लोगों में एक दूसरे को धक्का-मुक्की करने लगे इस उहा-पोह चिलल्म-चिल्ला में रमेश की निद्रा अचानक टूटी हडबड़ाते हुए,बगल में बैठे यात्री से -अरे भाई पहुच गये क्या ?  बताया क्यूं नहीं, बगल में ही खडे व्यक्ति से, वो आदमी अपना मुंह बनाते हुए -कोई दिक्कत नहीं सोते रहो अपना ही स्टेशन है, इससे आगे तो जायेगी नहीं।

रमेश - अच्छा किया आपने बता दिया नहीं मुझे तो पता ही नहीं था। अपना बैग लेकर नीचे उतरने लगा।

इस भीड़ भाड़ से निकल कर रमेश एक आटो रिक्शा में बैठ गया रास्ते में रमेश ने सोचा क्यूं ना आरिफ के अब्बू की दुकान होते हुए चले जो सहर से पहले ही एक छोटा सा कस्बा बसा था जिसमें तकरीबन बीसियों दुकान सब्जी-भाजी से लेकर कपड़ो तक की दुकाने वहीँ पर एक टूटी-फूटी आरिफ के अब्बू की सिलाई की दुकान थी ।जो भी हो जिस भी हालत में हो इज्जत बहुत कमाई थी लोग उन्हें बेग साहब कह कर ही बुलाते।

 

रमेश, दुकान के सामने उतर गया, आरिफ के अब्बू ने देह में इक मटमैला कुर्ता सर में टोपी लगाये अपनी आंखे गड़ाये सिलाई में लगे हुए थे।

रमेश - आदाब चचा कैसे हो , बड़े कमजोर दिख रहे हो?

आरिफ के अब्बू अपना सर ऊपर करते हुए रमेश को देख कर उनके मुरझाये हुए चेहरे पे खुशी की लालिमा आ गई, आत्म विभोर होकर - अरे रमेश, बेटा कब आये तुम तो गूलर के फूल हो गये, साल भर गुजर गए तुम्हे देखे,  आंखे तरस गई, तुम्हारे वालिद जब मिलते हैं तब-तब उनसे तुम्हरी खैरियत लेता रहता हूं, और सब राजी-ख़ुशी है ना ?

रमेश, बेग साहब के दोनों कंधो पे हाथ रखते हुए - हां चचा आप लोगों की दुआ से सब बढ़िया है, खैर वो सब छोड़िये आपकी तबियत कुछ ठीक नहीं दिख रही, क्या बात है ?

बेग साहब- लंबी सांस भरते हुए हां अब इस तबियत का क्या, अब अल्ला के घर में ही दुरूस्त होगी, अब तो बस उसी की रहमत का इंतजार है कब अपने पास बुला ले।

रमेश - चचा ऐसी बात मत करो ,अभी तो आप जवान हो 50-55 की उमर भी भला कोई उमर होती है, इस उमर में तो शहर के लोग फुटबल खेलने जाते हैं।

बेग साहब - बेटा वो सब अमीरों के चोचले हैं, यहां तो इस बेजार जिन्दगी ने हमें ही फुटबाल बना दिया ,बची कुची कसर तुम्हारी चचीजान निकाल देती है।

रमेश - चाचा आप फिकर ना करों उपरवाले ने चाहा तो दिन जरूर फिरेंगे, अब अपना आरिफ भी कमाने लायक हो गया है, वो है कहां?

बेग साहब - उसी का तो आसरा है, बताना ही भूल गया, वो पास वाली जो नाई की दुकान है ना जो ...उसी में अपना आरिफ गाड़ी सुधारने का काम करता है।

रमेश - चचा क्या बात कर रहे हो इससे बड़ी खुशी की बात भला क्या हो सकती है।

4.

रमेश, बेग साहब से विदा लेकर आरिफ की दुकान जा पहुंचा, रमेश को देखते ही आरिफ की बाहें खिल जाती हैं।

